Diari Oficial de la Generalitat Valenciana


Sumari del DOGV 6910, del 26-11-2012 (2012/10089)

RESOLUCIÓ de 21 de novembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Mutxamel per a la nova autorització del Conservatori Elemental de Música denominat Rafael Rodríguez Albert, de Mutxamel, per trasllat de les seues instal·lacions i reclassificació a professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6910

Data del DOGV
:   26-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10044


Data del document
:   21-11-2012

Organisme emissor
:   Conselleria de Presidència

Tipus de document
:   Resolució

Descriptors 

:   * centre d'ensenyament

RESOLUCIÓ de 21 de novembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Mutxamel per a la nova autorització del Conservatori Elemental de Música denominat Rafael Rodríguez Albert, de Mutxamel, per trasllat de les seues instal·lacions i reclassificació a professional. [2012/10179]  
La Generalitat i l'Ajuntament de Mutxamel han subscrit, després de la tramitació prèvia reglamentària, el 2 d'octubre de 2012, el conveni per a la nova autorització del Conservatori Elemental de Música denominat Rafael Rodríguez Albert, de Mutxamel, per trasllat de les seues instal·lacions i reclassificació a professional.  
En compliment del que establix la clàusula deu del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1037/2012, i que figura com a annex d'esta resolució.  
  
  
València, 21 de novembre de 2012.- La directora general del Secretariat del Consell i Relacions amb les Corts: M.ª Teresa Lleó Alonso.  
  
  
  
Conveni entre la Generalitat (Conselleria d'Educació, Formació i Ocupació) i l'Ajuntament de Mutxamel per a la nova autorització del Conservatori Elemental de Música denominat Rafael Rodríguez Albert, de Mutxamel, per trasllat de les seues instal·lacions i reclassificació a professional  
  
València, 2 d'octubre de 2012  
  
Reunits  
  
D'una part, María José Catalá Verdet, consellera d'Educació, Formació i Ocupació, en nom i representació de la Generalitat, en virtut de l'acord adoptat pel Consell, el dia 13 de juliol de 2012.  
D'una altra part, Sebastián Cañadas Gallardo, alcalde president de l'Ajuntament de Mutxamel, facultat per a este acte per l'acord del Ple de l'esmentat ajuntament de 29 de maig de 2012.  
  
Manifesten  
  
1. L'Ajuntament de Mutxamel, titular del Conservatori Elemental de Música de l'esmentada localitat, amb domicili en l'avinguda Carlos Soler, 74, de Mutxamel (Alacant) i número de codi 18266816, va acordar sol·licitar nova autorització per trasllat d'instal·lacions i reclassificació a professional del conservatori de la seua titularitat a Mutxamel, dins del marc educatiu vigent establit per la Llei Orgànica 2/2006, de 3 de maig, d'Educació (BOE núm. 106, de 04.05.2006).  
2. La disposició addicional segona, punt 2, de la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, establix que la creació de centres docents públics els titulars dels quals siguen les corporacions locals es realitzarà per conveni entre l'Administració educativa competent i les corporacions.  
3. El Servici de Projectes i Construccions Educatives ha emés un informe favorable de data 3 de desembre de 2010, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances artístiques.  
4. El 15 de desembre de 2010, la Direcció General d'Ordenació i Centres Docents, va emetre un informe favorable a la proposta d'instal·lacions i ús educatiu dels espais reflectits en els plans presentats per a la nova autorització sol·licitada pel mencionat conservatori.  
  
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.  
6. Les peticions s'ajusten al que indica el Reial Decret 303/2010, de 15 de març (BOE núm. 86, de 09.04.2010), pel qual s'establixen els requisits mínims dels centres que impartixen ensenyances artístiques, així com el Decret 158/2007, de 21 de setembre (DOCV núm. 5606, de 25.09.2007), pels quals s'establix el currículum del grau professional de Música i es regula l'accés al dit grau, pel que fa als objectius, continguts i sistema d'avaluació corresponents als estudis de grau professional sol·licitats.  
Per això, en virtut de les competències que atorga el Reial Decret 2093/1983, de 28 de juliol (BOE núm. 187, de 06.08.1983), sobre traspàs de funcions i servicis de l'Administració de l'Estat a la Comunitat Valenciana en matèria d'educació, el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV núm. 1968, de 19.02.1993), i la Llei 7/1985, de 2 d'abril (BOE núm. 80, de 03.04.1985), Reguladora de les Bases de Règim Local, la Conselleria d'Educació, Formació i Ocupació i l'Ajuntament de Mutxamel acorden subscriure el present conveni atenent les següents  
  
  
Clàusules  
  
Primera  
L'objecte del present conveni és la nova autorització del conservatori elemental de música de Mutxamel, de titularitat íntegrament municipal, per trasllat de les seues instal·lacions i reclassificació a professional, de conformitat amb la disposició addicional segona, punt 2, de la Llei Orgànica 8/1985, de 3 de juliol, Reguladora del Dret a l'Educació (LODE) (BOE núm. 159, de 04.07.1985), amb les característiques, ensenyances i configuració que s'indiquen:  
  
Denominació genèrica: Conservatori Professional de Música.  
Denominació específica: Rafael Rodríguez Albert.  
Domicili: av. Carlos Soler, 74.  
Nou domicili: c/ Francisco Martínez Ortiz, s/n.  
Localitat: Mutxamel.  
Província: Alacant.  
Codi: 34257901.  
Titular: Ajuntament de Mutxamel.  
  
Ensenyances i places escolars: El Conservatori Professional de Música de Mutxamel, de titularitat municipal, impartirà, amb reconeixement oficial i plenes facultats acadèmiques, les ensenyances previstes en la LOE, corresponents a les especialitats d'ensenyances elementals següents: piano, violí, clarinet, trompeta, trombó, guitarra i saxòfon, així com amb reconeixement oficial i plenes facultats acadèmiques, les ensenyances previstes en la LOE, corresponents a les especialitats d'ensenyances professionals següents: violí, viola, violoncel, clarinet, flauta travessera, trompeta, trombó, trompa, saxòfon, guitarra, piano, percussió i cant, amb una capacitat de 280 places escolars.  
  
  
Segona  
A efectes administratius, i exclusivament en relació a les ensenyances de grau professional, el Conservatori Professional de Música de Mutxamel, de titularitat municipal, queda adscrit al Conservatori Superior de Música Óscar Esplá d'Alacant (número de codi 70044522).  
  
  
Tercera  
Correspon al titular del Conservatori Professional de Música de Mutxamel de titularitat municipal la dotació pressupostària necessària per als gastos derivats del personal docent i no docent, així com el funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació per a la concessió de subvencions als centres públics d'ensenyança de música.  
  
Quarta  
El Conservatori Professional de Música de Mutxamel, de titularitat municipal, se sotmetrà a l'autoritat de la Conselleria d'Educació, Formació i Ocupació i de la Inspecció Educativa, d'acord amb el títol VII de la LOE i en aquells supòsits previstos en el Decret 180/1992, de 10 de novembre (DOGV núm. 1913, de 27.11.1992), pel qual es regulen l'organització i funcions de la inspecció educativa i s'establix el sistema d'accés i permanència en l'exercici.  
  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 389/1992.  
  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: Decret 158/2007, de 21 de setembre (DOCV núm. 5606, de 25.09.2007), pel qual s'establixen els aspectes bàsics del currículum del grau professional de les ensenyances de Música; el Decret 2618/1966, de 10 de setembre (BOE núm. 254, de 24.10.1966), sobre reglamentació general dels conservatoris de música; i el Decret 151/1993.  
  
d) Seguir les directrius acadèmiques de l'Administració educativa per als centres dependents de la Conselleria d'Educació, així com presentar, cada curs acadèmic, una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació les modificacions d'horari i els canvis de professorat que puguen produir-se, adjuntant els documents que justifiquen el compliment de la titulació exigida del nou professorat.  
e) La custòdia d'actes, expedients d'alumnes, registres de correspondència oficial i quants documents de caràcter administratiu es generen en virtut de les facultats que se li conferixen.  
  
Sexta  
El present conveni produïx efectes el mateix dia de la seua firma, no obstant això, l'autorització d'obertura i funcionament del centre produirà efectes des de l'inici del curs acadèmic 2011-2012.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III del mencionat Reial Decret 321/1994, de 25 de febrer. Finalitzarà la seua aprovació per resolució del conseller d'Educació.  
  
En els supòsits arreplegats en l'article 10.2 abans esmentat, s'instruirà un expedient que donarà lloc a una nova autorització, per a això s'haurà de subscriure l'oportú conveni entre les parts.  
  
Octava  
El present conveni tindrà una duració indefinida, però es podrà extingir per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'ajuntament.  
c) Per denúncia d'una de les parts, amb el previ avís, com a mínim, de sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Esta extinció produirà efectes a partir del final del curs en què es produïra la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
  
Novena  
L'aplicació i execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de l'Ajuntament de Mutxamel.  
  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
  
En prova de conformitat i perquè en quede constància, firmen ambdós parts el present conveni en el lloc i la data consignats anteriorment.  
  
La consellera d'Educació, Formació i Ocupació: María José Catalá Verdet.  
L'alcalde president de l'Ajuntament de Mutxamel: Sebastián Cañadas Gallardo.